pythainlp/thaigov-v2-corpus-22032023 huggingface dataset:
วันจันทร์ที่ 2 พฤษภาคม 2565
โฆษกรัฐบาลซัด “เพื่อไทย” เร่งดีลพรรคเล็กหวังยืมมือล้มรัฐบาลในเวทีซักฟอก พิสูจน์ชัดฝ่ายค้านจนตรอก เชื่อซ้ำรอยเดิม เน้นวาทกรรมมากกว่าเนื้อหา สวน “จาตุรนต์” สู้ 2 แนวรบ ยิ่งเพิ่มปัญหา
โฆษกรัฐบาลซัด “เพื่อไทย” เร่งดีลพรรคเล็กหวังยืมมือล้มรัฐบาลในเวทีซักฟอก พิสูจน์ชัดฝ่ายค้านจนตรอก เชื่อซ้ำรอยเดิม เน้นวาทกรรมมากกว่าเนื้อหา สวน “จาตุรนต์” สู้ 2 แนวรบ ยิ่งเพิ่มปัญหามากกว่าแก้ปัญหา
วันที่ 2 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่พรรคร่วมฝ่ายค้านมอบนายประเสริฐ จันทรรวงทอง เลขาธิการพรรคเพื่อไทย ดีลกับพรรคเล็ก และไม่ปิดทางในการพูดคุยกับ ร.อ.ธรรมนัส พรหมเผ่า เลขาธิการพรรคเศรษฐกิจไทย เพื่อรวบรวมเสียงล้มรัฐบาลในการอภิปรายไม่ไว้วางใจว่า ยิ่งใกล้วันที่จะมีการยื่นญัตติขอเปิดอภิปรายไม่ไว้วางใจก็ยิ่งชัดเจนว่า ฝ่ายค้านไม่ได้เน้นเนื้อหาอภิปราย คล้าย ๆ กับว่าไม่น่าจะมีข้อมูลเด็ดอะไรอย่างที่ให้สมาชิกในพรรคสลับหน้ากันออกมาโหมโรงรายวัน แต่หันไปเน้นเรื่องของการชักชวนพรรคนั้นพรรคนี้ให้ช่วยยกมือให้เพื่อล้มรัฐบาลให้ได้ ซึ่งสภาพแบบนี้ไม่ต่างอะไรกับคำว่าจนตรอก เห็นแล้วก็ได้แต่อนาถใจ และสงสารประชาชน ที่มีฝ่ายค้านในสภาฯ แต่ไม่เคยตระหนักถึงการทำหน้าที่ให้สมศักดิ์ศรีของฝ่ายค้านในสภาฯ สุดท้ายก็คงจะซ้ำรอยเหมือนกับการอภิปรายในหลาย ๆ ครั้งที่ผ่านมา ที่เน้นวาทกรรมมากกว่าข้อเท็จจริง โดยที่ประชาชนไม่ได้ประโยชน์อะไรเลย นอกจากได้เห็นธาตุแท้ของฝ่ายค้าน
ส่วนกรณีที่นายจาตุรนต์ ฉายแสง อดีตรองนายกรัฐมนตรี และสมาชิกพรรคเพื่อไทย ระบุว่า ประเทศไทยมีรัฐบาลแบบเผด็จการ ทำให้ประเทศเสื่อม และพรรคร่วมฝ่ายค้านจะสู้ 2 แนวรบ คือแก้ปัญหาบ้านเมืองและสร้างประชาธิปไตยนั้น นายธนกรกล่าวว่า ประเทศไทยรู้จักคำว่ารัฐบาลเผด็จการมาตั้งแต่สมัยรัฐบาลนายจาตุรนต์แล้ว และเผด็จการถึงขั้นกลายเป็นสภาฯ ผัวเมียด้วยซ้ำ จึงทำให้ประเทศเสื่อมมาตั้งแต่วันนั้น รัฐบาล พล.อ.ประยุทธ์ จันทร์โอชา นายกฯ และรมว.กลาโหม จึงต้องเข้ามาแก้ปัญหาความเดือดร้อนให้กับประชาชน รวมถึงความแตกแยกของคนในบ้านเมือง และการทุจริตคอรัปชันที่เป็นปัญหาใหญ่ จนสุดท้ายมีอดีตรัฐมนตรีถูกตัดสินจำคุกไปแล้วหลายราย ส่วนการบอกว่าจะสู้ 2 แนวรบ คือแก้ปัญหาบ้านเมืองและสร้างประชาธิปไตยนั้น หากดูจากพฤติกรรมที่ผ่านมา เชื่อว่าจะยิ่งเป็นการเพิ่มปัญหามากกว่าจะแก้ปัญหา และสร้างประชาธิปไตยในแบบที่ตัวเองต้องการ ไม่ใช่ในแบบสากลอย่างที่ทั่วโลกให้การยอมรับ
วันพุธที่ 10 สิงหาคม 2565
รองนายกฯ พลเอก ประวิตรฯ สั่งเตรียมพร้อม รับมือน้ำท่วมฉับพลันจากมรสุมพาดผ่าน ฝนตกสะสมและน้ำทะเลหนุนสูง
รองนายกฯ พลเอก ประวิตรฯ สั่งเตรียมพร้อม รับมือน้ำท่วมฉับพลันจากมรสุมพาดผ่าน ฝนตกสะสมและน้ำทะเลหนุนสูง
วันนี้ (10 สิงหาคม 2565) พลเอก ประวิตร วงษ์สุวรรณ รองนายกรัฐมนตรี เร่งสั่งการหน่วยงานที่เกี่ยวข้อง ติดตามสภาพอากาศและเตรียมพร้อมรับมือกับปัจจัยเสี่ยงสถานการณ์น้ำ จากฝนที่ตกหนักอันเนื่องมาจากมรสุมพาดผ่านและภาวะน้ำทะเลหนุนสูง
พลเอก คงชีพ ตันตระวาณิชย์ เปิดเผยว่า รองนายกรัฐมนตรีได้สั่งการสำนักงานทรัพยากรน้ำแห่งชาติ (สทนช.) และฝ่ายปกครอง ประสานกรมชลประทานและกทม. ติดตามสภาพอากาศและเตรียมความรับมือกับปัจจัยเสี่ยงสถานการณ์น้ำจากฝนตกหนักต่อเนื่องและสะสมจากมรสุมพาดผ่าน โดยเฉพาะพื้นที่ภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ ประกอบกับการระบายน้ำจากเขื่อนเจ้าพระยา และน้ำทะเลหนุนสูง ช่วง 10-16 สิงหาคมนี้ จะส่งผลต่อระดับน้ำในแม่น้ำเจ้าพระยาเพิ่มสูงขึ้น ชุมชนพื้นที่นอกแนวกั้นน้ำและแนวคันคลองได้รับผลกระทบ โดยเฉพาะพื้นที่ กทม. สมุทรปราการ และนนทบุรี
รองนายกรัฐมนตรีได้กำชับให้ประสานการทำงานร่วมกับทหาร ตำรวจ จิตอาสาและหน่วยงานที่เกี่ยวข้องในแต่ละพื้นที่ รับมือตามแผนบรรเทาภัยพิบัติที่จัดเตรียมขึ้นในแต่ละพื้นที่ เฝ้าระวังน้ำท่วมฉับพลัน น้ำป่าไหลหลากและแจ้งเตือนภัยประชาชนล่วงหน้า โดยให้ความสำคัญกับการเฝ้าระวังแหล่งน้ำขนาดใหญ่ 6 แห่ง และการบริหารจัดการน้ำในแม่น้ำสายหลัก คลองส่งน้ำ และประตูระบายน้ำ รวมทั้งเสริมแนวกั้นน้ำและตลิ่ง เตรียมเครื่องสูบน้ำและเครื่องจักร เปิดทางน้ำท่วมขังลงในพื้นที่เสี่ยงต่ำ ลงทางน้ำสายหลักและรองให้ทันสถานการณ์ พร้อมทั้งเร่งกระจายเข้าไปให้ความช่วยเหลือประชาชนในหลายจังหวัดที่ประสบปัญหาอุทกภัย เพื่อปัญหาความเดือนร้อนของประชาชนในชุมชนพื้นที่น้ำท่วมขังปัจจุบัน
วันพฤหัสบดีที่ 7 กรกฎาคม 2565
คกก.แก้ไขปัญหาโครงการฝายหัวนา จังหวัดศรีสะเกษ เห็นชอบจ่ายเงินชดเชยให้กับประชาชนในพื้นที่ที่ได้รับผลกระทบจากการก่อสร้างโครงการฝายหัวนา
คกก.แก้ไขปัญหาโครงการฝายหัวนา จังหวัดศรีสะเกษ เห็นชอบจ่ายเงินชดเชยให้กับประชาชนในพื้นที่ที่ได้รับผลกระทบจากการก่อสร้างโครงการฝายหัวนา วงเงินกว่า 52 ล้านบาท เตรียมเสนอคณะรัฐมนตรีพิจารณาต่อไป
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เปิดเผยภายหลังได้รับมอบหมายจากดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ให้เป็นตัวแทนกระทรวงเกษตรและสหกรณ์ เข้าร่วมประชุมคณะกรรมการแก้ไขปัญหาโครงการฝายหัวนา ครั้งที่ 1/2565 (14) พร้อมด้วย นายประยูร อินสกุล รองปลัดกระทรวงเกษตรและสหกรณ์ หน่วยงานที่เกี่ยวข้อง ตัวแทนกลุ่มสมัชชาคนจน ตลอดจนตัวแทนประชาชนที่ได้รับผลกระทบในพื้นที่เข้าร่วมโดยมีนายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานการประชุม ผ่านระบบการประชุมทางไกลออนไลน์ (ZOOM Meeting) ว่าคณะกรรมการฯ ได้พิจารณาเห็นชอบในการจ่ายเงินค่าทดแทน กรณีที่ดินมีเอกสารสิทธิ์ จำนวน 61 แปลง เนื้อที่ 223 ไร่ เป็นจำนวนเงิน 27,934,718.75 บาท แบ่งเป็น อำเภอกันทรารมย์ คณะกรรมการแก้ไขปัญหาโครงการฝายหัวนา จังหวัดศรีสะเกษ จำนวน 16 แปลง เนื้อที่ 74 ไร่ เป็นวงเงิน 9,356,687.50 บาท และอำเภอกันทรารมย์ คณะกรรมการแก้ไขปัญหาโครงการฝายหัวนา จังหวัดศรีสะเกษ เฉพาะกลุ่มโนนสัง กลุ่มราศีไศล และกลุ่มกำนันผู้ใหญ่บ้าน จำนวน 47 แปลง เนื้อที่ 148 ไร่ เป็นวงเงิน 18,578,031.25 บาท
ที่ประชุมยังได้พิจารณาเห็นชอบการจ่ายเงินค่าทดแทน กรณีที่ดินไม่มีเอกสารสิทธิ์ อีกจำนวน 372 แปลง เนื้อที่ 542 ไร่ เป็นวงเงิน 24,406,200 บาท สำหรับผู้ครอบครองและทำประโยชน์ที่ดินที่ถูกเขตการก่อสร้างโครงการฝายหัวนา ที่มีสิทธิ์ได้รับค่าทดแทนค่าขนย้าย ตามหลักเกณฑ์แห่งมติคณะรัฐมนตรี เมื่อวันที่ 11 กรกฎาคม 2532 โดยแบ่งเป็น อำเภอเมืองศรีสะเกษ จำนวน 8 แปลง เนื้อที่ 7 ไร่ วงเงิน 350,550 บาท อำเภอกันทรารมย์ จำนวน 111 แปลง เนื้อที่ 245 ไร่ วงเงิน 11,042,887.50 บาท อำเภอยางชุมน้อย จำนวน 111 แปลง เนื้อที่ 53 ไร่ วงเงิน 2,420,887.50 บาท อำเภออุทุมพรพิสัย จำนวน 39 แปลง เนื้อที่ 108 ไร่ วงเงิน 4,888,237.50 บาท อำเภอราศีไศล จำนวน 73 แปลง เนื้อที่ 126 ไร่ วงเงิน 5,703,637.50 บาททั้งนี้ กระทรวงเกษตรและสหกรณ์ โดยกรมชลประทาน จะนำมติที่ประชุมคณะกรรมการแก้ไขปัญหาโครงการฝายหัวนาจังหวัดศรีสะเกษ เสนอเข้าการประชุมการคณะรัฐมนตรี เพื่อพิจารณาต่อไป
นอกจากนี้ ที่ประชุมยังได้มีมติเห็นชอบแต่งตั้งคณะกรรมการตรวจสอบและกำกับดูแลการจ่ายค่าทดแทนโครงการฝายหัวนา จังหวัดศรีสะเกษ โดยเห็นชอบให้ผู้ว่าราชการจังหวัดศรีสะเกษ เป็นประธาน หน่วยงานที่เกี่ยวข้องในพื้นที่ เป็นกรรมการ รวมถึงให้แต่งตั้งตัวแทนกลุ่มราษฎรที่ได้รับผลกระทบ จากกลุ่มสมัชชาคนจน กลุ่มโนนสัง กลุ่มราศีไศลและ กลุ่มกำนันผู้ใหญ่บ้าน จำนวนกลุ่มละ 3 ตน เข้าร่วมเป็นกรรมการด้วย
วันศุกร์ที่ 19 พฤศจิกายน 2564
เตรียมพร้อม!! ร่วม “ออมไปด้วยกัน” อีกครั้ง จำหน่ายผ่าน 4 ธนาคารตัวแทน เริ่ม 22 พฤศจิกายน 2564 เวลา 08.30 น. เป็นต้นไป
สบน. จะเปิดจำหน่ายพันธบัตรออมทรัพย์รุ่น “ออมไปด้วยกัน” ผ่าน 4 ธนาคารตัวแทนจำหน่าย วงเงินรวม 70,000 ล้านบาท ให้กับประชาชนและนิติบุคคลไม่แสวงหากำไร ในวันที่ 22 พฤศจิกายน 2564นี้ ตั้งแต่เวลา 8.30 น. เป็นต้นไป
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยว่า สบน. จะเปิดจำหน่ายพันธบัตรออมทรัพย์รุ่น “ออมไปด้วยกัน” ผ่าน 4 ธนาคารตัวแทนจำหน่าย วงเงินรวม 70,000 ล้านบาท ให้กับประชาชนและนิติบุคคลไม่แสวงหากำไร และเป็นโอกาสดีสำหรับผู้ที่พลาดโอกาสในการลงทุนพันธบัตรออมทรัพย์ผ่านวอลเล็ต สบม. จะได้ร่วมจองซื้อพันธบัตรออมทรัพย์ได้อีกครั้ง ในวันที่ 22 พฤศจิกายน 2564นี้ ตั้งแต่เวลา 8.30 น. เป็นต้นไป เริ่มต้นลงทุนได้ตั้งแต่ 1,000 บาท - ไม่จำกัดวงเงินซื้อขั้นสูง มีรายละเอียดดังนี้
1. จำหน่ายให้แก่ประชาชน ตั้งแต่วันที่ 22 พฤศจิกายน – 3 ธันวาคม 2564 วงเงิน 55,000 ล้านบาท 2 รุ่นอายุ ได้แก่ รุ่นอายุ 5 ปี อัตราดอกเบี้ยแบบขั้นบันไดเฉลี่ยร้อยละ 2.10 ต่อปี และรุ่นอายุ 10 ปี อัตราดอกเบี้ยแบบขั้นบันไดเฉลี่ยร้อยละ 3.00 ต่อปี ทั้ง 2 รุ่นจ่ายดอกเบี้ยทุก 3 เดือน จำหน่ายทั้งในช่องทาง CounterInternet Banking และ Mobile Banking ของธนาคารตัวแทนจำหน่ายทั้ง 4 แห่ง
2. จำหน่ายให้แก่นิติบุคคลไม่แสวงหากำไรตามที่กระทรวงการคลังกำหนด ตั้งแต่วันที่ 24 พฤศจิกายน – 3 ธันวาคม 2564 วงเงิน 15,000 ล้านบาท รุ่นอายุ 10 ปี อัตราดอกเบี้ยคงที่ร้อยละ 2.20 ต่อปี จ่ายดอกเบี้ยทุก 6 เดือนจำหน่ายเฉพาะช่องทาง Counter ของธนาคารตัวแทนจำหน่ายทั้ง 4 แห่ง
ผู้สนใจสามารถติดต่อสอบถามวิธีการจัดจำหน่ายพันธบัตรออมทรัพย์ผ่านช่องทางต่างๆของธนาคารตัวแทนจำหน่ายทั้ง 4 แห่งได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ เพื่อความสะดวกและสามารถทำธุรกรรมได้อย่างปลอดภัยตั้งแต่บัดนี้เป็นต้นไป
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5307, 5710, 5736
วันเสาร์ที่ 20 พฤศจิกายน 2564
โฆษกรัฐบาล เผย ‘นายกฯ สั่งประเมินสถานการณ์โควิด-19 ใกล้ชิด เข้าใจห่วงโซ่ธุรกิจกลางคืน ชี้พร้อมให้ ผับ บาร์ คาราโอเกะ เปิดเร็วขึ้นหากมีแนวโน้มไปในทิศทางที่ดียึดความปลอดภัย
โฆษกรัฐบาล เผย ‘นายกฯ สั่งประเมินสถานการณ์โควิด-19 ใกล้ชิด เข้าใจห่วงโซ่ธุรกิจกลางคืน ชี้พร้อมให้ ผับ บาร์ คาราโอเกะ เปิดเร็วขึ้นหากมีแนวโน้มไปในทิศทางที่ดียึดความปลอดภัยและประโยชน์ภาพรวมของประเทศเป็นหลัก
วันนี้(20พ.ย.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบถึงปัญหาความเดือดร้อนของสถานประกอบการธุรกิจกลางคืนผับบาร์คาราโอเกะรวมถึงศิลปินนักดนตรีหลังจากที่ศบค.มีมติให้เลื่อนการเปิดกิจการไปถึงวันที่16มกราคม2565 เข้าใจและเป็นห่วงเกี่ยวกับห่วงโซ่ธุรกิจกลางคืนที่เกี่ยวข้องกันทั้งหมดไม่ว่าจะผู้ประกอบการนักร้องนักดนตรีพนักงานเสริฟรวมไปถึงผู้ค้าขายในช่วงกลางคืน ทั้งนี้รัฐบาลไม่ได้นิ่งนอนใจมีการหยิบยกหารือถึงทางออกกันหลายเวทีอีกทั้งสั่งการให้ติดตามประเมินสถานการณ์ประจำวันอย่างใกล้ชิดเพื่อเร่งแก้ปัญหาของประชาชนทุกกลุ่มโดยยึดความปลอดภัยและประโยชน์สูงสุดของภาพรวมเป็นหลัก
โฆษกประจำสำนักนายกรัฐมนตรีกล่าวต่อไปว่าจากการที่ตัวแทนสถานประกอบการธุรกิจกลางคืนได้ยื่นหนังสือถึงนายกรัฐมนตรีเพื่อให้รัฐบาลพิจารณาเลื่อนการเปิดกิจการ/กิจกรรมให้เร็วขึ้นนั้นคาดว่าจะได้มีการนำประเด็นดังกล่าวเข้าที่ประชุมศบค.ชุดใหญ่ต่อไปโดยแนวโน้มน่าจะเป็นในทิศทางที่ดีตามเงื่อนไขที่ผู้ประกอบการเสนอมาทั้งการเตรียมสถานที่ความปลอดภัยบุคคลากรระบบบริการและเงื่อนไขสำหรับผู้เข้ารับบริการหากมีการประเมินว่าสถานการณ์การแพร่ระบาดของโควิด-19เป็นไปในทิศทางที่ดีขึ้นก็มีโอกาสที่จะเปิดสถานประกอบการธุรกิจกลางคืนได้เร็วกว่าเดิม
“พล.อ.ประยุทธ์ยืนยันว่าจะดูแลภาคส่วนต่างๆที่ได้รับผลกระทบอย่างเต็มที่ต้องประเมินสถานการณ์โควิด-19ประจำวันอย่างใกล้ชิดโดยยึดความปลอดภัยและประโยชน์สูงสุดของภาพรวมของประเทศเป็นหลักแต่หากสถานการณ์ดีขึ้นก็พร้อมรับฟังและปรับเงื่อนไขมาตรการเพื่อให้สอดคล้องกับการเปิดประเทศอย่างแน่นอน”นายธนกรฯกล่าว
————-
วันเสาร์ที่ 25 ธันวาคม 2564
รัฐบาลมอบประกันภัยอุบัติเหตุปีใหม่อุ่นใจ  เบี้ย 10 บาท คุ้มครอง 30 วัน คุ้มครองสูงสุด 1 แสนบาท สร้างความอุ่นใจตลอดช่วงเทศกาลส่งท้ายปีใหม่
รัฐบาลมอบประกันภัยอุบัติเหตุปีใหม่อุ่นใจ  เบี้ย 10 บาท คุ้มครอง 30 วัน คุ้มครองสูงสุด 1 แสนบาท สร้างความอุ่นใจตลอดช่วงเทศกาลส่งท้ายปีใหม่
วันที่ 25 ธ.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) มอบกรมธรรม์ประกันอุบัติเหตุปีใหม่อุ่นใจ (ไมโครอินชัวรันส์) สำหรับเทศกาลปีใหม่ 2565 ให้แก่พี่น้องประชาชน โดยเป็นหนึ่งในข้อสั่งการของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ได้สั่งการให้แต่ละหน่วยงานเตรียมของขวัญปีใหม่เพื่อเป็นกำลังใจแก่พี่น้องประชาชนในช่วงเทศกาลปีใหม่ อีกทั้งเพื่อแบ่งเบาภาระในช่วงที่มีการแพร่ระบาดของโควิด – 19 ที่ประชาชนได้รับผลกระทบเป็นอย่างมาก
สำหรับกรมธรรม์ประกันอุบัติเหตุปีใหม่อุ่นใจ มีเงื่อนไขการทำสัญญาประกันภัย ตั้งแต่วันที่ 25 ธันวาคม 2564 – 25 กุมภาพันธ์ 2565 ระยะเวลาคุ้มครอง 30 วัน เบี้ยประกันภัย 10 บาท ซึ่งมีข้อตกลงคุ้มครอง ดังนี้ 1) ผลประโยชน์การเสียชีวิต การสูญเสียมือ เท้า การสูญเสียสายตา หรือทุพพลภาพถาวรสิ้นเชิง เนื่องจากอุบัติเหตุ ไม่รวมการถูกฆาตกรรมลอบทำร้ายร่างกายและ/หรือ อุบัติเหตุขณะขับขี่หรือโดยสารรถจักรยานยนต์ จำนวนเงินเอาประกันภัย 100,000 บาท 2) ผลประโยชน์การเสียชีวิต การสูญเสียมือ เท้า การสูญเสียสายตา หรือทุพพลภาพถาวรสิ้นเชิง จากการถูกฆาตกรรมลอบทำร้ายร่างกาย และ/หรือ อุบัติเหตุขณะขับขี่หรือโดยสารรถจักรยานยนต์ จำนวนเงินเอาประกันภัย 50,000 บาท 3) ผลประโยชน์การเสียชีวิต การสูญเสียมือ เท้า การสูญเสียตา หรือทุพพลภาพถาวรสิ้นเชิง เนื่องจากอุบัติเหตุสาธารณะ จำนวนเงินเอาประกันภัย 100,000 บาท และ 4) ผลประโยชน์ค่าชดเชยรายได้ระหว่างการเข้ารักษาตัวเป็นผู้ป่วยใน กรณีได้รับบาดเจ็บจากอุบัติเหตุ (สูงสุดไม่เกิน 30 วัน) 200 บาทต่อวัน ทั้งนี้ ช่องทางการรับสิทธิ์และช่องทางการจำหน่ายนั้น ประชาชนสามารถรับสิทธิ์ตามเงื่อนไขที่ผู้ประกอบการกำหนดหรือสามารถหาซื้อได้ที่ เคาน์เตอร์เซอร์วิส เซเว่นอีเลฟเว่น หรือธนาคารออมสินทุกสาขาทั่วประเทศ
นอกจากนี้ สำนักงาน คปภ. ยังมอบกรมธรรม์ประกันภัยคุ้มครองผู้ประสบภัยจากรถ จำนวน 10,000 ฉบับ ให้กับพี่น้องประชาชนผู้เป็นเจ้าของรถ โดยสามารถเข้าไปลงทะเบียนเพื่อรับประกันภัยกรมธรรม์ประกันภัยคุ้มครองผู้ประสบภัยจากรถได้โดยไม่มีค่าใช้จ่าย ได้ที่ www.พรบรุกทั่วไทย.com ตั้งแต่วันนี้ถึงวันที่ 28 กุมภาพันธ์ 2565 ตามเงื่อนไขที่กำหนด หรือติดต่อสอบถามเพิ่มเติม สายด่วน คปภ. 1186
“พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยถึงพี่น้องประชาชนในการเดินทางสัญจรช่วงเทศกาลปีใหม่ 2565 ที่จะถึงนี้ ด้วยความระมัดระวัง ตรวจสอบสมรรถภาพความพร้อมทั้งยานพาหนะและผู้ขับขี่นอกจากนี้ยังเน้นย้ำเรื่องการรักษาสุขภาพตนเองในช่วงการแพร่ระบาดของไวรัสโควิด – 19 ลดการเดินทางไปยังพื้นที่เสี่ยง พร้อมปฏิบัติตามมาตรการป้องกันโควิด – 19 อย่างเคร่งครัด เพื่อลดอัตราการติดเชื้อโควิด – 19 ย้ำอยากให้ประชาชนทุกคนมีความสุขในช่วงเทศกาลปีใหม่ พร้อมทั้งการมีสุขภาพที่ดี” รองโฆษกรัฐบาล กล่าว
--------------------------
วันศุกร์ที่ 11 มีนาคม 2565
โฆษกรัฐบาลเผย “นายกฯ” กำชับเจ้าหน้าที่ตำรวจสอบสวนคดี “กรณีแตงโม” รอบด้าน อย่างโปร่งใส ตรงไปตรงมา เพื่อตอบข้อสงสัยของสังคม พร้อมเน้นย้ำประชาชนที่รวมกลุ่มร่วมพิธีไว้อาลัย ให้ปฏิบัติตามมาตรการสาธารณสุขอย่างเคร่งครัด
โฆษกรัฐบาลเผย “นายกฯ” กำชับเจ้าหน้าที่ตำรวจสอบสวนคดี “กรณีแตงโม” รอบด้าน อย่างโปร่งใส ตรงไปตรงมา เพื่อตอบข้อสงสัยของสังคม พร้อมเน้นย้ำประชาชนที่รวมกลุ่มร่วมพิธีไว้อาลัย ให้ปฏิบัติตามมาตรการสาธารณสุขอย่างเคร่งครัด
วันนี้ (11 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับเจ้าหน้าที่ตำรวจ พนักงานสอบสวน เร่งรัดคดีการเสียชีวิตของนางสาวนิดา พัชรวีระพงษ์ “แตงโม” โดยเร่งสืบสวนทุกข้อสงสัย อย่างรอบคอบ ตามหลักวิทยาศาสตร์ ที่สำคัญต้องโปร่งใส ด้วยกระบวนการทางนิติวิทยาศาสตร์ พร้อมให้กำลังใจการทำงานของเจ้าหน้าที่ โดยให้ยึดข้อกฎหมาย วิชาชีพและให้ความเป็นธรรมแก่ทุกฝ่าย
“นายกรัฐมนตรียังเตือนให้ประชาชน ที่ต้องดำเนินกิจกรรมที่จะมีการรวมกลุ่มขนาดใหญ่ในสถานที่ต่าง ๆ อย่างพิธีไว้อาลัยของ “แตงโม” ที่จะมีขึ้นระหว่างวันที่ 11 – 13 มีนาคม 2565ณ คริสตจักรเสรีภาพกรุงเทพ เย็นวันนี้เป็นวันแรก ทราบว่าจะมีผู้ร่วมงานวันละ 1,000 คน ก็ขอให้มีความระมัดระวังปฏิบัติตามมาตรการสาธารณสุข Universal Prevention อย่างเคร่งครัด เพื่อเป็นการป้องกันการแพร่ระบาดของโรคโควิด - 19 ต่อไป” นายธนกร กล่าว
.................
วันพฤหัสบดีที่ 16 ธันวาคม 2564
โฆษกรัฐบาลเผยเศรษฐกิจไทยไตรมาสแรก ปี 65 ส่งสัญญาณดี เอกชนขานรับนโยบาย “นายกฯ”มั่นใจแรงหนุนจากมาตรการรัฐ ขณะที่ ธนาคารโลกคาดเศรษฐกิจไทยปี 65 เติบโต 3.9%
โฆษกรัฐบาลเผยเศรษฐกิจไทยไตรมาสแรก ปี 65 ส่งสัญญาณดี เอกชนขานรับนโยบาย “นายกฯ”มั่นใจแรงหนุนจากมาตรการรัฐ ขณะที่ ธนาคารโลกคาดเศรษฐกิจไทยปี 65 เติบโต 3.9%
วันที่ 16 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผยเอกชนเชื่อมั่นเศรษฐกิจไทยไตรมาสแรกปี 2565 เติบโตต่อเนื่อง จากการเดินหน้านโยบายเศรษฐกิจของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยธนาคารโลกคาดการณ์ว่า เศรษฐกิจไทยปี 2565 เติบโตร้อยละ 3.9 เพิ่มสูงขึ้นจากการเติบโตร้อยละ 1 ในปีนี้ สอดคล้องกับผลวิจัยกรุงศรีโดยธนาคารกรุงศรีอยุธยา จำกัด (มหาชน) รายงานแนวโน้มการบริโภคภาคเอกชนในปี 2565 จะเติบโตที่ 3.6% จากที่ในปี 64 เติบโตอยู่ที่ 1.1%
นายธนกร กล่าวต่อว่า ปัจจัยที่ทำให้เศรษฐกิจไทยและความเชื่อมั่นภาคเอกชนสูงขึ้นในปีหน้าเป็นผลมาจาก แรงหนุนจากมาตรการภาครัฐ และการทยอยผ่อนคลายมาตรการควบคุมโรค ประกอบกับการฟื้นตัวของธุรกิจบริการ เช่น ธุรกิจท่องเที่ยว ซึ่งเป็นหนึ่งในหัวใจหลักของเศรษฐกิจไทย อีกทั้งการกระจายการฉีดวัคซีนโควิด-19 เป็นไปได้รวดเร็วและทั่วถึง และจำนวนผู้ติดเชื้อรายใหม่อยู่ในระดับต่ำ
“รัฐบาลส่งเสริมปัจจัยบวกต่าง ๆ ที่จะช่วยให้เศรษฐกิจไทยฟื้นตัวขึ้นมาอีกครั้ง อาทิ การผลักดันธนาคารกลางแห่งประเทศไทยให้คงนโยบายอัตราดอกเบี้ยต่ำที่ร้อยละ 0.50 ต่อเนื่องไปจนถึงปีหน้า เพื่อกระตุ้นเศรษฐกิจและการบริโภค และการคงกรอบอัตราเงินเฟ้อให้อยู่ที่ระดับ 1-3% เพื่อให้เหมาะสมกับสภาพเศรษฐกิจและเป็นแรงส่งสำหรับเศรษฐกิจไทยต่อเนื่องไปจนถึงปี 2567 ขณะเดียวกัน นายกรัฐมนตรีพลเอก ประยุทธ์ จันทร์โอชา ยังมุ่งผลักดันเพิ่มขีดความสามารถในการแข่งขันทางเศรษฐกิจของประเทศด้วยการใช้นวัตกรรมและเทคโนโลยีดิจิทัล เป็นเครื่องมือหลักในการสร้างสรรค์นวัตกรรมการผลิต การบริการ เพื่อให้เศรษฐกิจไทยฟื้นตัวอย่างต่อเนื่อง และมีความสามารถในการแข่งขันสูงขึ้นในระยะยาวด้วย” นายธนกร กล่าว
วันอังคารที่ 7 กันยายน 2564
ผู้ช่วยรัฐมนตรีประจำกระทรวงยุติธรรม เผย ส่งเจ้าหน้าที่ดูแลพร้อมเยียวยาครอบครัวสาว 27 ปี โดนฆ่าชิงทรัพย์คาห้องพักอย่างใกล้ชิด
ผู้ช่วยรัฐมนตรีประจำกระทรวงยุติธรรม เผย ส่งเจ้าหน้าที่ดูแลพร้อมเยียวยาครอบครัวสาว 27 ปี โดนฆ่าชิงทรัพย์คาห้องพักอย่างใกล้ชิด ญาติระบุขอรับสิทธิทางคดีอาญา หลังจัดพิธีกรรมทางศาสนาให้ผู้ตายเสร็จ
จากกรณี นายเอกพจน์ ครองยุติ อายุ 33 ปี อดีตนักโทษคดีข่มขืน และผู้ต้องหาตามหมายจับศาลจังหวัดสมุทรปราการ ที่ก่อเหตุฆ่าพร้อมชิงทรัพย์ นางสาวจิราพร (สงวนนามสกุล) อายุ 27 ปี ภายในห้องเช่าแห่งหนึ่ง เหตุเกิดเมื่อเวลาตี 1 วันที่ 1 กันยายน 2564 จนกระทั่งถูกตำรวจควบคุมตัวไว้ได้ขณะหนีกบดานที่จังหวัดปทุมธานี โดยผู้ต้องหาอ้างว่า ก่อนเกิดเหตุได้เสพยาไอซ์มา และมีการทะเลาะกับฝ่ายหญิง ก่อนจะลงมือทำร้ายจนเสียชีวิต เจ้าหน้าที่จึงแจ้งข้อกล่าวหา ฆ่าผู้อื่นตายโดยเจตนาและลักทรัพย์ ก่อนถูกนำตัวไปดำเนินคดีตามกฎหมาย นั้น
นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม เปิดเผยว่า กระทรวงยุติธรรมพร้อมให้การช่วยเหลือครอบครัวผู้เสียชีวิตอย่างเต็มที่ ซึ่งตนได้ประสานให้กรมคุ้มครองสิทธิและเสรีภาพและยุติธรรมจังหวัดหนองบัวลำภู ส่งเจ้าหน้าที่ไปแจ้งสิทธิและรับคำขอตามพระราชบัญญัติค่าตอบแทนฯให้ทายาทของผู้เสียหาย โดยคดีดังกล่าวผู้ต้องหาถูกแจ้งข้อหาเพิ่มคือความผิดเกี่ยวกับร่างกาย ตามประมวลกฎหมายอาญา มาตรา 288 ทั้งนี้ สำนักงานยุติธรรมจังหวัดหนองบัวลำภู ได้แจ้งสิทธิขอรับค่าตอบแทนกับพ่อแม่ผู้เสียชีวิตแล้ว ซึ่งทางครอบครัวแจ้งว่าขอประกอบพิธีกรรมทางศาสนาให้แล้วเสร็จก่อนจึงจะยื่นคำร้องในภายหลัง โดยเบื้องต้นครอบครัวจะได้รับการช่วยเหลือเยียวยาในฐานะที่ตกเป็นเหยื่อ หรือผู้เสียหายในคดีอาญา ได้แก่ 1. ค่าตอบแทนกรณีถึงแก่ความตาย จำนวน 50,000 บาท 2. ค่าจัดการศพ 20,000 บาท 3. ค่าขาดอุปการะเลี้ยงดู 40,000 บาท รวมเป็นเงิน 110,000 บาท โดยขึ้นอยู่กับดุลพินิจของคณะอนุกรรมการฯ
อย่างไรก็ตาม หลังจากนี้จะให้สำนักงานยุติธรรมจังหวัดหนองบัวลำภู และสำนักงานช่วยเหลือทางการเงินแก่ผู้เสียหายและจำเลยในคดีอาญา กรมคุ้มครองสิทธิและเสรีภาพ คอยติดตามการให้ความช่วยเหลือญาติ ๆ อย่างใกล้ชิดต่อไป
วันจันทร์ที่ 5 กรกฎาคม 2564
นายกฯ ไป จ.ภูเก็ต 1 ก.ค.นี้...พร้อมเปิดประเทศอีกครั้ง นำร่อง "Phuket Sandbox”
....
วันที่ 1 ก.ค. นี้ นายกรัฐมนตรีจะเดินทางไป จ.ภูเก็ต เพื่อตรวจความพร้อมโครงการ "Phuket Sandbox” ซึ่งเป็นโครงการที่จะช่วยฟื้นฟูเศรษฐกิจของประเทศไทยอย่างเต็มรูปแบบ ซึ่งการเดินหน้า “เปิดประเทศ” ครั้งนี้ จะเป็นการช่วยฟื้นฟูเศรษฐกิจ และอุตสาหกรรรมการท่องเที่ยว ทำให้เกิดรายได้เข้าประเทศ ประชาชนสามารถกลับมาประกอบอาชีพได้ ควบคู่กับการควบคุมการแพร่ระบาดโรคโควิด-19...มาร่วมติดตามภารกิจนายกฯ ผ่าน LIVE ได้ที่..เพจไทยคู่ฟ้า..
-------------------
วันพุธที่ 6 ตุลาคม 2564
PM to take field trip to Nakhon Si Thammarat Thursday Oct 7
PM to take field trip to Nakhon Si Thammarat Thursday Oct 7
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled for a field trip to Nakhon Si Thammarat province on October 7, 2021 (Thursday).
Upon arrival, the Prime Minister will observe and listen to the briefing on the province’s water management missions, and visit a community digital center at Mamuang Song Ton subdistrict, where he will chair the opening ceremony of the center, and handover hardware and equipment. The Prime Minister will also be presented with the exhibition on the Government’s key policies and performances, such as Pracharat internet network and digital services by National Telecom Public Company Limited, prompt awareness and action against natural disasters by the Thai Meteorological Department, and promotion of online sales and marketing by Thailand Post, followed by meeting with the local people.
According to the Government Spokesperson, the Prime Minister has genuine concern over the flood situation and flood-affected people in all areas, and would like to take field trips to as many flood-affected areas as possible to find out first hand the actual situation in order to promptly solve the problem and give moral support to the affected people.
วันพุธที่ 3 พฤศจิกายน 2564
โฆษกรัฐบาลเผยบอร์ด SME เห็นชอบแผนการส่งเสริม SME ฉบับที่ 5   ช่วยเหลือ SME ตรงตามศักยภาพแต่ละกลุ่ม  เร่งฟื้นฟู SME ที่ประสบปัญหาให้กลับมาฟื้นตัวอย่างเข้มแข็ง
โฆษกรัฐบาลเผยบอร์ด SME เห็นชอบแผนการส่งเสริม SME ฉบับที่ 5   ช่วยเหลือ SME ตรงตามศักยภาพแต่ละกลุ่ม  เร่งฟื้นฟู SME ที่ประสบปัญหาให้กลับมาฟื้นตัวอย่างเข้มแข็ง
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (3 พ.ย.64) เวลา 13.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 5/2564 (ผ่านระบบ Video Conference) ณ ห้องรับรอง 2 ชั้น 25 อาคาร B ศูนย์ Energy Complex กระทรวงพลังงาน ถนนวิภาวดีรังสิต เขตจตุจักร กรุงเทพฯ โดยที่ประชุมได้มีการพิจารณาประเด็นสำคัญสรุป ดังนี้
ที่ประชุมมีมติเห็นชอบร่างแผนส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 – 2570) เพื่อนำเสอคณะรัฐมนตรีพิจารณาต่อไป และนำไปสู่แผนปฏิบัติการส่งเสริม SME ให้เกิดผลเป็นรูปธรรมตามเป้าหมายที่กำหนดไว้ โดยร่างแผนส่งเสริม SME ฉบับที่ 5 มีความสอดคล้องกับยุทธศาสตร์ชาติ 20 ปี แผนแม่บทภายใต้ยุทธศาสตร์ชาติ และร่างแผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 - 2570) หมุดหมายที่ 7 ไทยมี SME ที่เข้มแข็งมีศักภาพสูงและสามารถแข่งขันได้ รวมทั้งเป็นไปตามนโยบายนายกรัฐมตรี ที่ให้ความสำคัญกับการจัดกลุ่ม SME ตามศักยภาพ/ปัญหา (กำหนด Segment) เพื่อให้ความช่วยเหลือที่เหมาะสมกับแต่ละกลุ่ม ทั้งกลุ่ม Startup กลุ่มที่รายได้พออยู่ได้ ยังสามารถจ้างงานได้อยู่ กลุ่มที่เข้มแข็งและมีรายได้ดีอยู่ กลุ่มที่ขาดทุนต่อเนื่อง มีหนี้สิน (ไม่ใช่จากสถานการณ์โควิด-19) กลุ่มธุรกิจดั้งเดิมที่ขายได้ไปเรื่อย ๆ เช่น ธุรกิจในครัวเรือน ครอบคลุมถึงกลุ่มผู้สูงอายุพึ่งพาตนเองได้ และเกษตรกรปรับไปสู่ธุรกิจ ตลอดจนให้ความสำคัญกับเรื่องการพัฒนานวัตกรรม เพื่อพัฒนาผลิตภัณฑ์ใหม่ ๆ นอกจากนี้แผนดังกล่าวยังมุ่งเร่งฟื้นฟู SME ที่ประสบปัญหาให้ฟื้นตัวอย่างเข้มแข็ง ช่วยทุกกลุ่ม SME ทุกรายมีส่วนร่วมของการเติบโต ขยับขนาดการเติบโตของธุรกิจ ยกระดับกลุ่มศักยภาพสู่สากล และเน้นช่วย SME ในระบบ ควบคู่จูงใจ SME ที่อยู่นอกระบบให้เข้ามาในระบบด้วย
โฆษกประจำสำนักนายกรัฐมนตรี กล่าวว่าที่ประชุมได้ให้ข้อเสนอแนะให้เน้นปรับปรุงข้อมูลเกี่ยวกับสถาบันการเงินและธนาคารที่ให้การสนับสนุนเงินทุนและสินเชื่อผู้ประกอบการ SME ให้เป็นปัจจุบันเพื่อนำไปประกอบการพิจารณาบริหารดำเนินการในการช่วยเหลือ SME ได้เข้าถึงแหล่งเงินทุนเพื่อสามารถฟื้นฟูธุรกิจ SME ภายใต้สถานการณ์การแพร่ระบาดของโรคโควิด-19 และนำไปต่อยอดธุรกิจรับการเปลี่ยนแปลงก้าวสู่ชีวิติวิถีใหม่อย่างยั่งยืนตามนโยบายรัฐบาลด้วย
------------------------------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 11 กุมภาพันธ์ 2565
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565
มาตรการรักษาระดับการบริโภคภายในประเทศ ปี 2565 ได้เปิดให้ประชาชนใช้จ่ายวันแรกเมื่อที่ 1 ก.พ.2565 ที่ผ่านมา พบว่าจากข้อมูลสะสม ณ วันที่ 10 ก.พ.2565 ณ เวลา 23.00 น. มีผู้ใช้สิทธิทุกโครงการรวม 34.42 ล้านราย และมียอดใช้จ่ายรวมทั้งหมด 23,032.55 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการรักษาระดับการบริโภคภายในประเทศ ปี 2565 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 ได้เปิดให้ประชาชนใช้จ่ายวันแรกเมื่อวันอังคารที่ 1 กุมภาพันธ์ 2565 ที่ผ่านมา พบว่า จากข้อมูลสะสม ณ วันที่ 10 กุมภาพันธ์ 2565 ณ เวลา 23.00 น. มีผู้ใช้สิทธิทุกโครงการรวม 34.42 ล้านราย และมียอดใช้จ่ายรวมทั้งหมด 23,032.55 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจำนวน 11.32 ล้านราย มียอดการใช้จ่ายรวม 2,248.45 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจำนวน 8.7 แสนราย มียอดการใช้จ่ายรวม 171.80 ล้านบาท
3. โครงการคนละครึ่ง ระยะที่ 4 มีผู้ใช้สิทธิจำนวน 22.23 ล้านราย มียอดการใช้จ่ายรวม 20,612.3 ล้านบาท แบ่งเป็นเงินที่ประชาชนจ่าย 10,433.8 ล้านบาท และรัฐร่วมจ่าย 10,178.5 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 7,742.1 ล้านบาท ร้านธงฟ้า 3,967.5 ล้านบาท ร้าน OTOP 978.6 ล้านบาท ร้านค้าทั่วไป 7,535.8 ล้านบาท ร้านบริการ 357.7 ล้านบาท และกิจการขนส่งสาธารณะ 30.6 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการคนละครึ่ง ระยะที่ 4 แล้ว จำนวน 24.97 ล้านราย จากจำนวนผู้ใช้จ่ายโครงการคนละครึ่งระยะที่ 3 จำนวน 26.35 ล้านคน และมีประชาชนทั่วไปที่ไม่ได้เข้าร่วมโครงการคนละครึ่งระยะที่ 3 ลงทะเบียนเข้าร่วมโครงการคนละครึ่ง ระยะที่ 4 ครบจำนวนแล้ว ณ เวลา 15.54 น. สำหรับผู้ประกอบการเข้าร่วมโครงการคนละครึ่ง ระยะที่ 4 มีผู้ประกอบการเข้าร่วมแล้วจำนวน 1.34 ล้านราย โดยเป็นผู้ประกอบการรายใหม่ 13,997 ราย
สำหรับข้อมูลการใช้จ่ายสะสมผ่านฟู้ดเดลิเวอรี่แพลตฟอร์ม โครงการคนละครึ่ง ระยะที่ 4 มีการใช้จ่ายสะสม 516.4 ล้านบาท แบ่งเป็นเงินที่ประชาชนจ่าย 265.4 ล้านบาท และรัฐร่วมจ่าย 251.0 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 4 ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม มีจำนวน 8.84 หมื่นราย
ประชาชนสามารถใช้จ่ายในโครงการต่าง ๆ ได้ตั้งแต่วันนี้จนถึงวันที่ 30 เมษายน 2565 ทั้งนี้ สำหรับโครงการคนละครึ่ง ระยะที่ 4 ประชาชนที่เข้าร่วมโครงการคนละครึ่ง ระยะที่ 3 สามารถกดยืนยันสิทธิเข้าร่วมโครงการคนละครึ่ง ระยะที่ 4 ได้ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิภายในวันที่ 28 กุมภาพันธ์ 2565 เวลา 22.59 น. หากพ้นกำหนดดังกล่าวจะถูกตัดสิทธิ โดยสิทธิจะนำมาเปิดลงทะเบียนใหม่อีกครั้ง ซึ่งกระทรวงการคลังจะแจ้งให้ทราบต่อไป
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันอังคารที่ 12 ตุลาคม 2564
เร่งเยียวยาคนขับแท็กซี่ – วินฯ รับจ้าง อายุเกิน 65 ปี ใน 29 จว. สีแดงเข้ม 5,000 บ./เดือน ภายใน พ.ย. 64
....
ที่ประชุม ครม. วันนี้ (12 ต.ค.) เห็นชอบโครงการช่วยเหลือกลุ่มอาชีพผู้ขับรถยนต์รับจ้าง(รถแท็กซี่) และรถจักรยานยนต์สาธารณะที่มีอายุเกิน 65 ปี ในพื้นที่ควบคุมสูงสุดและเข้มงวด 29 จังหวัด กว่า 16,694 คน โดยจะได้รับเงินคนละ 5,000 บาท/เดือน
.
หลักเกณฑ์เข้าร่วมโครงการฯ (กรมการขนส่งทางบกจะเปิดลงทะเบียนต่อไป)
1.ไม่เป็นผู้ประกันตนในระบบประกันสังคม (ม.33, 39, 40) และมีอายุ 65 ปีขึ้นไป
2.ต้องผ่านการตรวจสอบข้อมูลผู้ประกอบอาชีพขับรถยนต์รับจ้าง หรือรถจักรยานยนต์สาธารณะ
3.กลุ่มเป้าหมายที่อยู่ในพื้นที่ควบคุมสูงสุดและเข้มงวด 13 จังหวัด จะได้รับเงินช่วยเหลือเป็นเวลา 2 เดือน ส่วนอีก 16 จังหวัดเพิ่มเติม จะได้รับเป็นเวลา 1 เดือน
.
และจะได้รับเงินผ่านบัญชีพร้อมเพย์ที่ผูกกับเลขบัตรประจำตัวประชาชน โดยคาดว่าจะจ่ายเงินรอบแรกได้ในช่วงวันที่ 8 – 12 พ.ย. 64 และรอบที่ 2 วันที่ 22 – 26 พ.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 15 กันยายน 2564
รมว.วธ. เป็นประธานการประชุมหารือความร่วมมือขับเคลื่อนงานวัฒนธรรม
การประชุมหารือความร่วมมือขับเคลื่อนงานวัฒนธรรม
วันที่ ๑๕ กันยายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหารือความร่วมมือขับเคลื่อนงานวัฒนธรรม โดยมีนางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายชาย นครชัย อธิบดีกรมส่งเสริมวัฒนธรรม ดร.อุดมศักดิ์ ศักดิ์มั่นวงศ์ ประธานสภาวัฒนธรรมแห่งประเทศไทย นายเล็ก นารี นายกสมาคมสภาวัฒนธรรมแห่งประเทศไทยพร้อมคณะ ผู้บริหารกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอาทิตย์ที่ 8 สิงหาคม 2564
8/8 Stay Home Online Auction บ้านมือสอง ธอส. แค่ครึ่งชั่วโมง ขายได้ถึง 47 ล้านบาท
ธอส.เผยผลการจัดงาน “8/8 GHBank NPA Double Sale” ประมูลบ้านมือสองออนไลน์ (Stay Home Online Auction) ผ่าน Application : G H Bank Smart NPA ในวันนี้ (8 สิงหาคม 2564) เพียงแค่ครึ่งชั่วโมง จำหน่ายทรัพย์ได้ 43 รายการ มูลค่ารวม 47 ล้านบาท
ธนาคารอาคารสงเคราะห์ เผยผลการจัดงาน “8/8 GHBank NPA Double Sale” ประมูลบ้านมือสองออนไลน์(Stay Home Online Auction) ผ่าน Application : G H Bank Smart NPA ในวันนี้ (8 สิงหาคม 2564) เพียงแค่ครึ่งชั่วโมง จำหน่ายทรัพย์ได้ 43 รายการ มูลค่ารวม 47 ล้านบาท แบ่งเป็น ทรัพย์ส่วนภูมิภาค 35 รายการ และทรัพย์ในกรุงเทพฯ และปริมณฑล 8 รายการ ราคาปิดประมูลต่ำสุดเพียง 65,000 บาทเท่านั้น!!
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ในวันนี้ (8 สิงหาคม 2564) ธอส. ได้จัดงาน “8/8 GHBank NPA Double Sale” ประมูลบ้านมือสองออนไลน์ (Stay Home Online Auction) ผ่าน Application : G H Bank Smart NPA เพื่อลดความเสี่ยงจากปัญหาการแพร่ระบาดของ COVID-19 โดยคัดทรัพย์เด่นทั่วประเทศมาเปิดประมูลระหว่างเวลา 10.00-10.30 น. ปรากฏว่าสามารถขายได้ถึง 43 รายการ คิดเป็นมูลค่ารวม 47 ล้านบาท แบ่งเป็นทรัพย์ ที่ตั้งอยู่ในพื้นที่กรุงเทพฯ และปริมณฑล 8 รายการ และทรัพย์ในส่วนภูมิภาค 35 รายการ โดยทรัพย์ที่มีราคาประมูลต่ำสุดที่มีผู้ประมูลซื้อได้ในครั้งนี้ คือ ทรัพย์ประเภทห้องชุด ชั้น 5 ขนาดเนื้อที่ 22.75 ตารางเมตร ในโครงการพรอนันต์ อ.คลองหลวง จ.ปทุมธานี ปิดประมูลขายได้ในราคาเพียง 65,000 บาทเท่านั้น ส่วนทรัพย์ที่ประมูลขายได้ในราคาสูงที่สุด คือ ทรัพย์ประเภทบ้านเดี่ยว 2 ชั้น ขนาดเนื้อที่ 52 ตารางวา ในโครงการ Glory House อ.หัวหิน จ.ประจวบคีรีขันธ์ ปิดประมูลในราคา 2,920,000 บาท ส่วนทรัพย์รายการเด่นที่ขายได้ในครั้งนี้ เช่น คอนโดมิเนียม ขนาด 29.95 ตารางเมตร ชั้นที่ 3 ในโครงการอัสสกาญจน์เพลส รามคำแหง-วงแหวน ซอยรามคำแหง 147/2 กรุงเทพฯ และทรัพย์ประเภทบ้านแฝด 1 ชั้น ขนาด 35.40 ตารางวา ในหมู่บ้านเทพบุรี (รัษฎานุสรณ์) อำเภอเมืองภูเก็ต จ.ภูเก็ต ปิดประมูลในราคาตั้งต้นที่ 2,680,000 บาท ทั้งนี้ สำหรับลูกค้า 8 ลำดับแรกของรายการทรัพย์ใน กทม. และปริมณฑล รวมถึง 8 ลำดับแรกของลูกค้าที่ซื้อทรัพย์ในภูมิภาค ที่เสนอราคา และชนะประมูล หากทำสัญญาจะซื้อจะขายภายในวันที่ 16 สิงหาคม 2564 ได้รับฟรี!! สลากออมทรัพย์ ธอส. ชุดเกล็ดดาว มูลค่า 5,000 บาท ซึ่งสามารถลุ้นรับรางวัลมูลค่าสูงสุดถึง 1 ล้านบาททุกเดือน รวมถึงหากโอนกรรมสิทธิ์ภายในวันที่ 29 ตุลาคม 2564 จะได้รับส่วนลดเพิ่มอีก 10% จากราคาที่ปิดประมูล และเลือกใช้โปรโมชั่นผ่อนดาวน์ดอกเบี้ย 0% นานสูงสุด 4 ปี หรือ 48 เดือนได้อีกด้วย
สำหรับการประมูลครั้งต่อไปจะมีขึ้นในวันที่ 9/9 หรือวันที่ 9 กันยายน 2564 สอบถามรายละเอียดและดูข้อมูลทรัพย์ NPA ของธนาคารได้ที่ www.ghbhomecenter.com กรณีทรัพย์ในเขตกรุงเทพฯและปริมณฑล โทร 0-2202-1016, 0-202-1582 ส่วนทรัพย์ในภูมิภาค โทร 0-202-1170 หรือ 0-202-2036 และ Facebook Fanpage ธนาคารอาคารสงเคราะห์
วันศุกร์ที่ 15 กรกฎาคม 2565
สธ.เตือนผู้ติดเชื้อโควิดร่วมรับผิดชอบสังคม แยกกักตัวอย่างน้อย 10 วัน หลังพบผู้ติดเชื้อบางส่วน เริ่มออกนอกบ้านไปใช้ชีวิตตามปกติก่อนพ้นระยะแยกกักตัว
โฆษกกระทรวงสาธารณสุขเตือนผู้ติดเชื้อโควิดที่แยกกักตัวเองที่บ้าน ขอให้กักตัวเองอย่างน้อย 10 วัน นับจากวันที่เริ่มมีอาการ หากมีความจำเป็นจริงๆต้องออกจากบ้าน เช่น การเดินทางไปโรงพยาบาลให้สวมหน้ากากอนามัยอย่างเคร่งครัด
โฆษกกระทรวงสาธารณสุขเตือนผู้ติดเชื้อโควิดที่แยกกักตัวเองที่บ้าน ขอให้กักตัวเองอย่างน้อย10 วัน นับจากวันที่เริ่มมีอาการ หากมีความจำเป็นจริงๆต้องออกจากบ้าน เช่น การเดินทางไปโรงพยาบาลให้สวมหน้ากากอนามัยอย่างเคร่งครัด ผู้ติดเชื้อบางส่วนเริ่มออกนอกบ้านไปใช้ชีวิตตามปกติก่อนพ้นระยะแยกกัก ชี้เพิ่มความเสี่ยงแพร่เชื้อทำให้เกิดการระบาดโควิด19 อย่างต่อเนื่อง และแพร่เชื้อไปยังกลุ่มเสี่ยง เช่น ผู้สูงอายุ ผู้มีโรคประจำตัว พร้อมเผยแนวทางปฏิบัติตัวช่วงแยกกักที่บ้าน
วันนี้ (15 กรกฎาคม 2565) นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิ 11) และโฆษกกระทรวงสาธารณสุข กล่าวว่า ขณะนี้แนวโน้มสถานการณ์โรคโควิด 19 กำลังเพิ่มขึ้น สิ่งสำคัญคือทุกคนต้องช่วยกันเข้มมาตรการป้องกันโรค เพื่อลดความเสี่ยงการแพร่เชื้อและรับเชื้อ จะช่วยให้การติดเชื้อลดลงและไม่เกิดเป็นระลอกใหญ่ขึ้นมาอีก โดยเฉพาะขอความร่วมมือผู้ที่ติดเชื้อโควิดแล้ว ทั้งที่เข้ารับการรักษาแบบผู้ป่วยนอกและแยกกักตนเองที่บ้าน หรือ เจอ แจก จบ ซึ่งจะได้รับยากลับมารับประทานที่บ้าน หรือโทรศัพท์เข้าระบบเพื่อให้จัดส่งยามาที่บ้าน หรือผู้ที่เข้ารักษาในโรงพยาบาลแล้วให้กลับมาบ้านก่อนครบ 10 วัน ขอย้ำว่า ให้กักตัวเองอย่างน้อย 10 วัน หากมีความจำเป็นจริงๆ ต้องออกจากบ้าน เช่น การเดินทางไปโรงพยาบาลให้สวมหน้ากากอนามัยอย่างเคร่งครัดจนครบ 10 วันนับจากวันที่เริ่มมีอาการ
เนื่องจากขณะนี้พบว่า ผู้ติดเชื้อจำนวนหนึ่งไม่ได้กักตัวจนครบตามกำหนด แต่ออกไปใช้ชีวิตนอกบ้านตามปกติ ทำให้เกิดความเสี่ยงในการแพร่เชื้อต่อได้ ส่งผลให้เกิดการระบาดโควิด19 อย่างต่อเนื่องเป็นวงกว้าง และแพร่เชื้อไปยังกลุ่มเสี่ยง เช่น ผู้สูงอายุ ผู้มีโรคประจำตัว
นพ.รุ่งเรืองกล่าวว่า สำหรับคำแนะนำในการปฏิบัติตนสำหรับผู้ป่วยโควิด19 ที่แพทย์พิจารณาให้กลับไปกักตัวที่บ้าน คือ1.งดออกจากบ้านไปยังชุมชนทุกกรณี ยกเว้นการเดินทางไปโรงพยาบาลโดยการนัดหมายและการจัดการโดยโรงพยาบาล 2.ให้แยกห้องนอนจากผู้อื่น ถ้าไม่มีห้องนอนแยก ให้นอนห่างจากผู้อื่นอย่างน้อย 2-3 เมตร และต้องเป็นห้องที่เปิดให้อากาศระบายได้ดี ผู้ติดเชื้อนอนอยู่ด้านใต้ลม จนพ้นระยะการแยกกักตัว 3.ควรแยกใช้ห้องน้ำ หากแยกไม่ได้ให้เช็ดพื้นผิวที่มีการสัมผัสด้วยน้ำยาทำความสะอาดหรือน้ำยาฆ่าเชื้อหลังการใช้ทุกครั้ง 4.หลีกเลี่ยงการอยู่ใกล้ชิดผู้สูงอายุ ผู้มีโรคประจำตัว ซึ่งเป็นกลุ่มเสี่ยงเกิดอาการรุนแรง
5.สวมหน้ากากเมื่อต้องอยู่ร่วมกับผู้อื่น 6.ล้างมือด้วยน้ำและสบู่หรือเจลแอลกอฮอล์ 70% บ่อยๆ ตามความเหมาะสม และทุกครั้งหลังขับถ่าย 7.ไม่รับประทานอาหารร่วมกับผู้อื่น 8.หลีกเลี่ยงการอยู่ใกล้ชิดกับผู้อื่นในระยะไม่เกิน 2 เมตร การพบปะกันให้สวมหน้ากากตลอดเวลา 9. ดื่มน้ำสะอาดให้เพียงพอ รับประทานอาหารที่สุก สะอาด และมีประโยชน์ตามหลักโภชนาการ 10.หากมีอาการป่วยเกิดขึ้นใหม่หรืออาการเดิมมากขึ้น เช่น ไข้สูง ไอมาก เหนื่อย แน่นหน้าอก หอบ หายใจไม่สะดวก เบื่ออาหาร ให้ติดต่อสถานพยาบาล หากต้องเดินทางให้สวมหน้ากากระหว่างเดินทางตลอดเวลา และ 11.หลังจากครบกำหนดกักตัวสามารถประกอบกิจกรรมทางสังคม และทำงานได้ตามปกติ โดยยังคงมาตรการป้องกันตนเอง
****************************15 กรกฎาคม 2565
วันพุธที่ 17 พฤศจิกายน 2564
การรถไฟฟ้าขนส่งมวลชนแห่งประเทศไทย เสริมทีม K-9 ผนึกกำลังกับ กองบังคับการสายตรวจและปฏิบัติการพิเศษ
ลงนามบันทึกข้อตกลงว่าด้วยความร่วมมือและการสนับสนุนผู้บังคับสุนัขและสุนัขตรวจค้นพัสดุภัณฑ์ระเบิด ระหว่าง 2 หน่วยงาน เพื่อสร้างความปลอดภัย รองรับการเปิดให้บริการรถไฟฟ้าในอนาคต
วันนี้ 17 พฤศจิกายน 2564 นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม และ พลตำรวจตรีสมบูรณ์ เทียนขาว ผู้บังคับการสายตรวจและปฏิบัติการพิเศษ ร่วมลงนามบันทึกข้อตกลงว่าด้วยความร่วมมือและการสนับสนุนผู้บังคับสุนัขและสุนัขตรวจค้นพัสดุภัณฑ์ระเบิด ระหว่าง การรถไฟฟ้าขนส่งมวลชนแห่งประเทศไทย (รฟม.) และ กองบังคับการสายตรวจและปฏิบัติการพิเศษ ณ ห้องประชุม 2 ชั้น 9 อาคาร 1 รฟม. โดยทั้งสองหน่วยงานจะประสานความร่วมมือกันในการป้องกันและรักษาความปลอดภัยในระบบรถไฟฟ้า เพื่อรองรับการเปิดให้บริการรถไฟฟ้าที่เพิ่มขึ้นในอนาคต สร้างความมั่นใจให้แก่ประชาชนผู้ใช้บริการ
นายภคพงศ์ ศิริกันทรมาศ ผู้ว่าการ รฟม. กล่าวว่า รฟม. ในฐานะหน่วยงานที่กำกับดูแลการให้บริการรถไฟฟ้ามหานครทั้งสองสาย ได้แก่ สายเฉลิมรัชมงคล (MRT สีน้ำเงิน) และสายฉลองรัชธรรม (MRT สายสีม่วง) ได้ตระหนักและให้ความสำคัญกับการดูแลรักษาความปลอดภัยของผู้ใช้บริการรถไฟฟ้ามาโดยตลอด ซึ่งที่ผ่านมา รฟม. มีการก่อตั้งแผนกสุนัขตรวจค้นพัสดุภัณฑ์ระเบิด หรือ K-9 รฟม. ทำหน้าที่ในการตรวจค้นกระเป๋า สัมภาระ หรือวัตถุต้องสงสัยต่างๆ ที่อาจมีสารประกอบระเบิด โดยจะปฏิบัติหน้าที่ร่วมกับชุดพิสูจน์ทราบวัตถุระเบิด (EOD) รวมถึง สอดส่อง ดูแลความสงบเรียบร้อย และรักษาความปลอดภัยในเขตระบบรถไฟฟ้า ทั้งนี้ ในอนาคต รฟม. จะมีการเปิดให้บริการรถไฟฟ้าเพิ่มขึ้นอีกหลายสาย ทำให้มีพื้นที่บริการและผู้โดยสารเพิ่มมากขึ้น ดังนั้น เพื่อเป็นการเตรียมความพร้อมรองรับภารกิจที่เพิ่มขึ้นในอนาคต รฟม. จึงได้ประสานความร่วมมือกับกองบังคับการสายตรวจและปฏิบัติการพิเศษในการสนับสนุนผู้บังคับสุนัขและสุนัขตรวจค้นพัสดุภัณฑ์ระเบิด จำนวน 12 ชุดปฏิบัติการ ซึ่งได้รับการฝึกฝนทักษะต่างๆ จนมีความเชี่ยวชาญ สามารถคุ้มครองภัยแก่ผู้โดยสารได้อย่างมีประสิทธิภาพ โดยหน่วยสุนัขตรวจค้นพัสดุภัณฑ์ระเบิดจากกองบังคับการสายตรวจและปฏิบัติการพิเศษ จะร่วมปฏิบัติหน้าที่กับหน่วย K-9 ของ รฟม. ในการดูแลรักษาความปลอดภัยในพื้นที่เขตระบบรถไฟฟ้าของ รฟม. ตลอดระยะเวลาการเปิดให้บริการเดินรถไฟฟ้า นอกจากนี้ ทั้งสองหน่วยงานจะได้แลกเปลี่ยนเรียนรู้การบริหารจัดการงานรักษาความปลอดภัย นำไปสู่การปรับปรุงพัฒนาเสริมศักยภาพการรักษาความปลอดภัยให้ดียิ่งขึ้น
สำหรับ แผนกสุนัขตรวจค้นพัสดุภัณฑ์ระเบิด หรือ K-9 รฟม. ได้ก่อตั้งขึ้นเมื่อวันที่ 4 กุมภาพันธ์ 2549 โดย รฟม. ถือเป็นหน่วยงานรัฐวิสาหกิจในสังกัดกระทรวงคมนาคมแห่งแรกที่มีทีม K-9 เป็นของตนเอง อันเป็นการสร้างบรรทัดฐานมาตรการรักษาความปลอดภัยในระบบรถไฟฟ้า ซึ่งปัจจุบัน K-9 รฟม. มีผู้บังคับสุนัข 8 นาย และสุนัขตรวจค้นพัสดุภัณฑ์ระเบิดทั้งหมด 10 ตัว ประกอบด้วยสายพันธุ์ลาบราดอร์รีทรีฟเวอร์ (Labrador Retriever) มีความสามารถด้านการค้นหาและเป็นมิตรกับผู้คน และ สายพันธุ์อัลเซเชียน (Alsatian) มีความน่าเกรงขาม จึงเป็นประโยชน์ในด้านการป้องปราม ทั้งนี้ สุนัขฯ ทุกตัวได้รับการฝึกฝนทักษะต่างๆ จนเกิดความเชี่ยวชาญและผ่านการทดสอบความสามารถเพื่อให้มีความพร้อมในการปฏิบัติหน้าที่ พร้อมทั้งอำนวยความสะดวกในการเดินทาง เพื่อให้ผู้โดยสารเดินทางถึงที่หมายอย่างปลอดภัย ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันอังคารที่ 26 ตุลาคม 2564
รัฐมนตรีว่าการกระทรวงยุติธรรม ห่วงพื้นที่ปลูกฟ้าทะลายโจรหลายแห่งถูกน้ำท่วมเสียหาย 154,329 ต้น มูลค่าการผลิต 7.7 ล้านเม็ด เร่งทำแผนรองรับให้เพียงพอ
รัฐมนตรีว่าการกระทรวงยุติธรรม ห่วงพื้นที่ปลูกฟ้าทะลายโจรหลายแห่งถูกน้ำท่วมเสียหาย 154,329 ต้น มูลค่าการผลิต 7.7 ล้านเม็ด เร่งทำแผนรองรับให้เพียงพอ ย้ำห้ามนักโทษขาดยา ทุกคนต้องเข้าถึงสิทธิรักษาพยาบาล
เมื่อเวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม อธิบดีกรมต่างๆ และผู้บริหารกระทรวงเข้าร่วมประชุม
นายสมศักดิ์ กล่าวว่า ตนได้รับรายงานต้นฟ้าทะลายโจรที่ปลูกในเรือนจำได้รับความเสียหายจากอุทกภัยระหว่างเดือน ก.ย.-ต.ค. 2564 เสียหายทั้งหมด 29 แห่ง คิดเป็น 26 ไร่ หรือประมาณ 154,329 ต้น ซึ่งจะสามารถผลิตเป็นแคปซูลได้ประมาณ 7,716,450 เม็ด โดยมีพื้นที่เสียหายทั้งหมด 3 แห่ง จำนวน 2 ไร่ คือ เรือนจำจังหวัดชัยภูมิ เรือนจำอำเภอนางรอง และเรือนจำกลางนครสวรรค์ คิดเป็น 11,100 ต้น และในส่วนที่เสียหายบางส่วน 26 แห่ง รวม 24 ไร่ คิดเป็น 143,229 ต้น ซึ่งมีการดำเนินการแผนฟื้นฟูเพื่อให้การบริหารจัดการฟ้าทะลายโจรเป็นไปตามแผนที่วางไว้ โดยในระยะสั้น คือ 1. ขุดร่องระบายน้ำ เสริมคันดินกั้นน้ำ 2. ปลูกทดแทนต้นที่เสียหาย และ 3. ปรับปรุงบำรุงดิน ส่วนแผนการฟื้นฟูระยะยาว คือ 1. ปรับหรือเปลี่ยนแปลงพื้นที่ปลูก 2. วางแผนการเพาะปลูก และ 3. เตรียมความพร้อมต้นกล้า
"ผมขอกำชับให้กรมราชทัณฑ์ต้องจัดหายาฟ้าทะลายโจรให้เพียงพอต่อผู้ต้องขัง แม้ว่าวันนี้สถานการณ์โควิด-19 จะดีขึ้น รวมทั้งได้ฉีดวัคซีนเข็มแรกให้ผู้ต้องขังครบแล้ว แต่เราต้องไม่ประมาท ต้องเตรียมทุกอย่างให้พร้อมที่จะรับมือ หากต้นฟ้าทะลายโจรได้รับความเสียหายจากน้ำท่วม ก็ให้วางแผนรับมืออย่าให้กระทบกับการผลิตยา หรือไปจัดหาผง หรือซื้อแคปซูลเตรียมพร้อมเอาไว้ อย่าให้ยาขาดแคลนน้อยกว่าการสำรองยา 50 เม็ดต่อผู้ต้องขัง 1 คน เพราะผู้ต้องขังทุกคนต้องเข้าถึงสิทธิการรักษาพยายามตามหลักสิทธิมนุษยชน ห้ามให้ขาดยาโดยเด็ดขาด" นายสมศักดิ์ กล่าว
วันศุกร์ที่ 20 พฤษภาคม 2565
รฟม. กำชับโครงการรถไฟฟ้าสายสีเหลือง ช่วงลาดพร้าว - สำโรง
เร่งขุดลอกท่อระบายน้ำตามแนวก่อสร้าง ลดน้ำท่วมขังช่วงฤดูฝน
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่กำกับการดำเนินงานก่อสร้างโครงการรถไฟฟ้าสายสีเหลือง ช่วงลาดพร้าว - สำโรง ได้เน้นย้ำให้โครงการฯ เร่งดำเนินการลอกท่อระบายน้ำตามแนวก่อสร้างของโครงการฯ อย่างต่อเนื่องเพื่อเพิ่มประสิทธิภาพในการระบายน้ำ โดยได้มีการลอกท่อระบายน้ำบนถนนศรีนครินทร์ บริเวณซอยศรีนครินทร์ 17 ถึง แยกพัฒนาการ ทั้งฝั่งขาเข้าและขาออก เรียบร้อยแล้ว
พร้อมกันนี้ รฟม. ได้สั่งการให้โครงการฯ เฝ้าระวังพื้นที่เสี่ยงบนถนนศรีนครินทร์ ช่วงคลองบางนา ถึง คลองสำโรง ที่อาจเกิดน้ำท่วมขังได้ง่ายในช่วงฤดูฝน ควบคู่กับการจัดเตรียมเจ้าหน้าที่และเครื่องสูบน้ำให้พร้อมใช้งานอยู่เสมอ พร้อมประสานให้ความร่วมมือกับหน่วยงานท้องถิ่นในการเร่งระบายน้ำได้อย่างทันท่วงที เพื่ออำนวยความสะดวกและปลอดภัยแก่ประชาชนในกรณีฉุกเฉิน ทั้งนี้ เพื่อให้เป็นไปตามนโยบายความรับผิดชอบต่อสังคมของ รฟม. ในการให้ความสำคัญแก่ประชาชน และชุมชนตามแนวสายทางโครงการรถไฟฟ้า ซึ่งอาจได้รับผลกระทบจากการดำเนินงานก่อสร้างโครงการฯ สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้า สายสีเหลืองฯ และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอาทิตย์ที่ 22 สิงหาคม 2564
ศูนย์ช่วยเหลือเด็กที่ได้รับผลกระทบจากโรคโควิด-19
วันอังคารที่ 17 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมกับองค์กรปกครองส่วนท้องถิ่น ยูนิเซฟ และกลุ่มอาสาสมัครต่าง ๆ จัดตั้งศูนย์ช่วยเหลือเด็กที่ได้รับผลกระทบจากโรคโควิด-19 เช่น เด็กกำพร้าที่ผู้ปกครองเสียชีวิตจากโรคโควิด-19 เด็กที่ขาดผู้ดูแลระหว่างที่ผู้ปกครองต้องเข้ารับการรักษาตัว เด็กที่ป่วยโควิด-19 และเข้าไม่ถึงการรักษา และเด็กที่หลุดออกจากระบบการศึกษา เป็นต้น สำหรับผู้พบเห็นเด็กที่ประสบปัญหาดังกล่าว สามารถแจ้งข้อมูลได้ที่บ้านพักเด็กและครอบครัวที่ตั้งอยู่ในทุกจังหวัดทั่วประเทศ หรือ โทรสายด่วนศูนย์ช่วยเหลือสังคม 1300 หรือ แจ้งทางไลน์ @savekidscovid19 ได้ตลอด 24 ชั่วโมง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 1 ตุลาคม 2564
“นายกฯ” มอบ รมว. วธ.  ติดตามการบูรณะ ปฏิสังขรณ์ ศาลาจังหวัดนนทบุรี (หลังเก่า) จังหวัดนนทบุรี
“นายกฯ” มอบ รมว. วธ.  ติดตามการบูรณะ ปฏิสังขรณ์ ศาลาจังหวัดนนทบุรี (หลังเก่า) จังหวัดนนทบุรี
วันนี้ 1 ตุลาคม 2564 พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เห็นความสำคัญของการทำนุบำรุงมรดกสถาปัตยกรรมของชาติ มอบหมายให้ นาย อิทธิพล คุณปลื้ม รัฐมนตรีว่าการกระทรวงวัฒนธรรม กระทรวงวัฒนธรรม ติดตามการบูรณะ ปฏิสังขรณ์ ศาลาจังหวัดนนทบุรี (หลังเก่า) จังหวัดนนทบุรี ซึ่งเป็นหนึ่งในสถาปัตยกรรมไม้ของไทยที่มีอายุกว่า 100 ปี เพื่อเป็นแหล่งเรียนรู้ทางประวัติศาสตร์ของชาติไทย
ศาลาจังหวัดนนทบุรี (หลังเก่า) จังหวัดนนทบุรี สร้างขึ้นในปีพ.ศ.2454 ในสมัยพระบาทสมเด็จพระมงกุฎเกล้าเจ้าอยู่หัว รัชกาลที่6 เป็นอาคารไม้สัก 2 ชั้น ทรงยุโรปยุคแรกสมัยรัตนโกสินทร์ตอนต้น (ทรงไทยประยุกต์) ประดับงานสลักไม้ลายวิจิตร เป็นอาคารหลายหลังเชื่อมติดกันเป็นรูป สี่เหลี่ยมผืนผ้ามีสนามอยู่ตรงกลาง  ตัวอาคารที่มีหลายหลังติดกันนั้น แบ่งให้ชั้นล่างเป็นห้องเรียน ชั้นบนใช้เป็นเรือนนอน หลังที่เป็นตึกใช้เป็นโรงอาหารและหอประชุม  ปัจจุบันสำนักเทศบาลจังหวัดนนทบุรีเป็นผู้ดูแลอาคารและใช้ประโยชน์เป็นพิพิธภัณฑ์เมืองนนทบุรีและมีส่วนหนึ่งเป็นที่ตั้งของโรงเรียนอนุบาลนนทบุรี
ขอบเขตการดำเนินการบูรณปฏิสังขรณ์(ช่วงที่1) ประกอบด้วย -อาคารหมายเลข 1-4  ภูมิทัศน์พื้นที่โดยรอบของอาคาร1-4    โดยแนวทางในการอนุรักษณ์ปฏิสังขรณ์ให้เป็นไปตามแนวทางการรื้อฟื้นคืนสภาพตามรูปแบบดั้งเดิม เน้นการปรับปรุงสภาพภูมิทัศน์โดยรอบ แก้ไขปัญหาพื้นที่น้ำท่วมขัง การระบายน้ำ และการบดบังทัศนียภาพ ทั้งนี้ เพื่อให้เป็นการทำนุบำรุง ไว้ซึ่งศิลปวัฒนธรรม ตลอดจนสถาปัตยกรรมไทย อันทรงคุณค่า ให้ลูกหลานได้รู้คุณค่าของชาติ ศิลปะ และวัฒนธรรมไทย
....
วันพุธที่ 20 เมษายน 2565
กรุงไทย คว้ารางวัลจากงาน LINE Thailand Awards 2021
ธนาคารกรุงไทย คว้ารางวัล Best Official Account in Finance & Insurance จากงาน LINE Thailand Awards 2021 ในฐานะองค์กรที่ประสบความสำเร็จในการสร้างสรรค์การสื่อสาร การตลาดและการโฆษณากับลูกค้าผ่านแอปพลิเคชัน LINE จาก Official Account Krungthai Connext
ธนาคารกรุงไทย คว้ารางวัล Best Official Account in Finance & Insurance จากงาน LINE Thailand Awards 2021 ในฐานะองค์กรที่ประสบความสำเร็จในการสร้างสรรค์การสื่อสาร การตลาดและการโฆษณากับลูกค้าผ่านแอปพลิเคชัน LINE จาก Official Account Krungthai Connext ที่ได้รับความนิยมอย่างสูง มียอด Engagement Rate สูงสุดในกลุ่มอุตสาหกรรมการเงินและประกัน โดยมียอด Engagement Rate เฉลี่ย 7.3 ล้านครั้งต่อเดือนจากการสร้างสรรค์แคมเปญที่เข้าถึงลูกค้าธนาคารรายบุคคลและนำเสนอผลิตภัณฑ์ที่เหมาะสม
​
Krungthai Connext เป็นบริการแจ้งเตือนทางการเงินของธนาคารกรุงไทย ตอบรับความต้องการของลูกค้าธนาคารด้วยบริการที่หลากหลาย ภายใต้คอนเซ็ปต์ “บอก เตือน จ่าย ไลน์เด้งบอกฟรี” อาทิ แจ้งเตือนยอดเงินในเข้า-ออกบัญชีกรุงไทย G Wallet บนแอปฯ เป๋าตัง สำหรับโครงการภาครัฐ เช็กยอดเงินในบัญชี บัตร Krungthai Travel Card บัตร KTC และ Inter Wallet ต่างๆ แจ้งทำรายการชำระสินเชื่อ แจ้งยอดซื้อ-ขาย- สับเปลี่ยน-ยกเลิก กองทุน KTAM บริการ ‘ช่วยเตือน’ (Smart alert) ให้คุณจ่ายบิลหรือค่าใช้จ่ายตรงเวลา รวมทั้งบัตรเครดิต KTC และสินเชื่อ นอกจากนี้ยังมีบริการจองคิวสาขา และค้นหาสาขาและ ATM ใกล้คุณ และ แชทบอทที่ตอบคำถามเกี่ยวกับผลิตภัณฑ์ธนาคาร/บริการ และโครงการภาครัฐอย่างครบครัน ส่งผลให้ในปัจจุบันมีผู้ใช้งาน Krungthai Connext ถึงกว่า 18.7 ล้านคน
วันศุกร์ที่ 17 กันยายน 2564
อภ. ยืนยัน ATK แจกฟรี ผ่านทดสอบ ได้มาตรฐาน เริ่มทยอยจัดส่งแล้ว
....
องค์การเภสัชกรรม เผย ATK แจกฟรี สำหรับประชาชนกลุ่มเสี่ยง ผ่านการทดสอบคุณภาพจาก รพ. รามาธิบดี พบว่ามีคุณภาพตามเกณฑ์การทดสอบหรือวิเคราะห์ชุดตรวจและน้ำยาที่เกี่ยวข้องกับการวินิจฉัยการติดเชื้อ SARS-CoV-2 (เชื้อก่อโรค COVID-19) แบบตรวจหาแอนติเจน ของสำนักงานคณะกรรมการอาหารและยา และข้อกำหนด TOR
.
พร้อมขนส่ง ATK แบบควบคุมอุณหภูมิ และสภาพแวดล้อมต่าง ๆ ตามหลักเกณฑ์และวิธีการที่ดีในการกระจายเครื่องมือแพทย์ ไปยังหน่วยบริการทั่วประเทศ
.
ขอประชาชนที่นำ ATK ไปใช้งานด้วยตนเอง ปฏิบัติตามคู่มือการใช้งาน หากยังไม่เปิดใช้ ต้องเก็บในที่แห้งและเย็น อุณหภูมิระหว่าง 4 - 30 องศาเซลเซียส เพื่อให้ ATK มีประสิทธิภาพในการทดสอบได้อย่างถูกต้อง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 11 ตุลาคม 2564
ปลัดกอบชัยฯ เป็นประธานประชุมการดำเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายพัฒนาอุตสาหกรรม
การประชุมการดำเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายพัฒนาอุตสาหกรรม
ปลัดกอบชัยฯ เป็นประธานประชุมการดำเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายพัฒนาอุตสาหกรรม
วันนี้ (11  ตุลาคม  2564)  นายกอบชัย  สังสิทธิสวัสดิ์  ปลัดกระทรวงอุตสาหกรรม เป็นประธานการประชุมการดำเนินงานของสถาบันเครือข่ายกระทรวงอุตสาหกรรมในการขับเคลื่อนนโยบายการพัฒนาอุตสาหกรรม  ครั้งที่ 1/2564  พร้อมรับทราบแนวทาง ปัญหาอุปสรรคในการดำเนินงาน โดยมี นางวรวรรรณ  ชิตอรุณ  รองปลัดกระทรวงอุตสาหกรรม นายวิษณุ  ทับเที่ยง  หัวหน้าผู้ตรวจราชการกระทรวงอุตสาหกรรม อธิบดี  ผู้อำนวยการสถาบันเครือข่ายกระทรวงอุตสาหกรรม และผู้บริหารที่เกี่ยวข้องเข้าร่วมประชุม ผ่านระบบ ZOOM Meeting ณ ห้องประชุม อก.1  สำนักงานปลัดกระทรวงอุตสาหกรรม
วันพุธที่ 20 กรกฎาคม 2565
กรรมการผู้จัดการ ธอส. รับรางวัล “นักการเงินแห่งปี 2564”
กรรมการผู้จัดการธนาคารอาคารสงเคราะห์ (ธอส.) รับรางวัลเกียรติยศ “นักการเงินแห่งปี 2564  Financier of the Year 2021” จากวารสารการเงินธนาคาร โดยมีผู้ว่าการธนาคารแห่งประเทศไทย เป็นประธานในพิธีมอบรางวัล Money & Banking Awards
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) รับรางวัลเกียรติยศ “นักการเงินแห่งปี 2564 Financier of the Year 2021” จากวารสารการเงินธนาคาร โดยมี ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย เป็นประธานในพิธีมอบรางวัล Money & Banking Awards 2022 ในฐานะนายธนาคารและนักการเงินที่มีความโดดเด่นผ่านคุณสมบัติการเป็นนักการเงินแห่งปี มีวิสัยทัศน์กว้างไกล พัฒนาองค์กรให้เจริญก้าวหน้า มีความซื่อสัตย์ต่อวิชาชีพ และทำคุณประโยชน์ต่อสังคม ด้วยผลงานที่โดดเด่นตลอดทั้งปี 2564 ทั้งในด้านการผลักดันมาตรการของรัฐบาลให้เกิดผลอย่างเป็นรูปธรรม โดยเฉพาะในช่วงการแพร่ระบาดของ COVID-19 ธอส. ได้ให้ความช่วยเหลือลูกค้าที่ได้รับผลกระทบด้านรายได้นับตั้งแต่ต้นปี 2563 ต่อเนื่องถึงสิ้นปี 2564 มีจำนวนลูกค้าได้รับความช่วยเหลือผ่าน 22 มาตรการสูงสุดถึง 973,227 บัญชี วงเงินสินเชื่อ 847,218 ล้านบาท ขณะเดียวกันการผลักดันให้เกิดการแก้ไขพระราชบัญญัติธนาคารอาคารสงเคราะห์ ส่งผลให้ธนาคารสามารถออกสลากออมทรัพย์ที่มีความแตกต่างจากสลากออมทรัพย์ที่มีอยู่เดิมในตลาด จึงประสบความสำเร็จในการระดมเงินฝากผ่านสลากออมทรัพย์ด้วยต้นทุนที่ลดลงเพื่อจัดทำเป็นผลิตภัณฑ์สินเชื่อบ้านอัตราดอกเบี้ยต่ำ รวมถึงการขยายบริการดิจิทัลให้สอดรับกับพฤติกรรมของลูกค้า สะท้อนได้จากจำนวนลูกค้าที่สมัครและใช้บริการ Mobile Application : GHB ALL ที่สูงกว่า 1.13 ล้านราย ทำให้ ณ สิ้นเดือนมิถุนายน 2565 ธนาคารมีสัดส่วน Digital Transaction อยู่ที่ 76.06% ของจำนวน Transaction ทั้งหมด ขณะเดียวกันยังสามารถทำตามพันธกิจ "ทำให้คนไทยมีบ้าน" ได้อย่างต่อเนื่อง โดย ณ วันที่ 31 ธันวาคม 2564 สามารถปล่อยสินเชื่อใหม่ได้ 246,875 ล้านบาท และถือเป็นจำนวนสินเชื่อปล่อยใหม่ที่สูงที่สุดในประวัติศาสตร์ 68 ปีนับตั้งแต่ก่อตั้งธนาคาร มียอดสินเชื่อคงค้างรวมทั้งสิ้น 1,458,659 ล้านบาท และยังได้ตั้งสำรองเผื่อหนี้สงสัยจะสูญเป็นจำนวนสูงถึง 111,827 ล้านบาท คิดเป็นสัดส่วนต่อ NPL ที่ระดับ 191.55% สะท้อนถึงความมั่นคงและมีความพร้อมในการตอบสนองนโยบายรัฐบาล ให้ความช่วยเหลือประชาชน โดยเฉพาะกลุ่มผู้มีรายได้น้อยถึงปานกลางให้มีที่อยู่อาศัยเป็นของตนเองในทุกสถานการณ์
นอกจากนี้ภายในงานมอบรางวัลดังกล่าว ธนาคารอาคารสงเคราะห์ ยังได้รับรางวัลเกียรติยศอีก 2 รางวัลต่อเนื่องเป็นปีที่ 5 ติดต่อกัน ประกอบด้วย “ธนาคารที่มีบริการยอดเยี่ยม ด้านสินเชื่อบ้าน 2565 Best Service Provider – Mortgage 2022” ซึ่งเป็นรางวัลที่วารสารการเงินธนาคาร ร่วมกับ สวนดุสิตโพล ทำการสำรวจผู้เข้าชมงานและสมัครใช้บริการทางการเงินในงานมหกรรมการเงิน Money Expo มีความพึงพอใจมากที่สุดในการจัดงานทั้ง 5 ครั้งตลอดปี และ “รางวัลบูธสวยงามยอดเยี่ยม งานมหกรรมการเงิน ครั้งที่ 22 Money Expo 2022 Bangkok” ประเภทพื้นที่ขนาด 300-500 ตารางเมตร ซึ่งเป็นรางวัลที่มีเกณฑ์การพิจารณาจากแนวความคิดสร้างสรรค์ในการจัดทำบูธที่สอดคล้องกับแนวคิดในการจัดงาน การออกแบบ และประโยชน์ใช้สอย ทั้งนี้ พิธีมอบรางวัลดังกล่าวจัดขึ้น ณ ห้องฟูจิ บอลรูม โรงแรมนิกโก้ กรุงเทพฯ